section_heading: Život i značaj
paragraph_text: Prema Herodotu, Kambiz I. bio je „čovjek iz ugledne obitelji i mirne naravi“. Vladao je kao vazalski kralj medijskog kralja Astijaga. Oženio se princezom Mandanom od Medije, kćeri Astijaga i princeze Arijene od Lidije, odnosno unukom Kijaksara od Medije i Alijata II. od Lidije. Njihov brak izrodio je njegova nasljednika Kira Velikog.